Tuoreessa sisäministeriön arviomuistiossa linjataan, että poliisilla on oltava oikeudet suorittaa kotietsinnän lisäksi nukkuvan epäillyn uneen murtautuminen.

Poliisiylijohtaja Mikko Paatero perustelee tarvetta rikosten ennaltaehkäisyllä:

– Unessa ihmisen tietoisuus on alastomimmillaan. Siellä ei valehdella. Tällä tavoin voidaan välttää pitkitettyjä tutkintavankeuksia, joissa aliravituilta ja lääkevieroitusoireista kärsiviltä epäillyiltä saadaan tunnustuksia verrattain heikoin tuloksin.

Esimerkiksi terroririkoksia ja koulusurmia voidaan hyvin estää tuomalla epäillyn painajaisiin miellyttävämpiä unikuvia kuin susia pakoon juokseminen ja kiipeäminen puuhun, johon sudet kuitenkin seuraavat perässä.

Kaiken lisäksi unissa tapahtuu merkittävä määrä rikoksia joita poliisi ei pääse tutkimaan nykyresursseilla lainkaan, linjaa sisäministeri Päivi Räsänen.

Nukkuvien puolueesta ei tavoitettu ketään kommentoimaan asiaa.

Aiheesta muualla:

http://www.hs.fi/kotimaa/a1426999163822

http://liljat.fi/2015/03/sisaministeri-rasanen-ajaa-hurjia-pakkokeinoja-vetoamalla-terrorismiin/